ananddey/assamese-wiki-corpus huggingface dataset:
ৰাণী হামিদ

ৰাণী হামিদ (জন্ম: ১৪ জুলাই ১৯৪৪) এগৰাকী বাংলাদেশী দবা খেলুৱৈ। ১৯৮৫ চনত দেশৰ প্ৰথমগৰাকী মহিলা আন্তঃৰাষ্ট্ৰীয় মাষ্টাৰ হিচাপে পৰিগণিত হয়। ২০ বাৰ ৰাষ্ট্ৰীয় চেম্পিয়ন, শেহতীয়াকৈ ৭৫ বছৰ বয়সত ৩৮সংখ্যক মহিলা ৰাষ্ট্ৰীয় চেম্পিয়নশ্বিপত। ২০১৮ চনৰ আগষ্ট মাহত তেওঁ ১৯সংখ্যক ৰাষ্ট্ৰীয় মহিলা দবা চেম্পিয়নশ্বিপৰ খিতাপ দখল কৰিছিল। ব্ৰিটিছ মহিলা দবা চেম্পিয়নশ্বিপতো তিনিবাৰকৈ বিজয়ী। ২০১৮ চনত জ’নেল চেম্পিয়ন হোৱাৰ লগতে ৰাছিয়াত অনুষ্ঠিত হোৱা দবা বিশ্বকাপ ২০১৮ত জাৰ্নেলিষ্ট চয়ছ বঁটা লাভ কৰাৰ লগতে দিল্লীত অনুষ্ঠিত হোৱা কমনৱেলথ চেছ ২০১৭ত স্বৰ্ণ পদক লাভ কৰে।

প্ৰাথমিক জীৱন আৰু কেৰিয়াৰ

১৯৪৪ চনত চিলেটত ছায়েদা জাচিমুনেছা খাতুনত জন্মগ্ৰহণ কৰা হামিদে ৩৪ বছৰ বয়সৰপৰা দবা খেলিবলৈ আৰম্ভ কৰে।

১৯৭৯ চনৰপৰা ১৯৮৪ চনলৈকে হামিদে একেৰাহে ছবছৰ ধৰি ৰাষ্ট্ৰীয় খিতাপ দখল কৰে।

ব্যক্তিগত জীৱন

১৯৫৯ চনৰপৰা ২০০৮ চনলৈকে (তেওঁৰ মৃত্যু) হামিদৰ ক্ৰীড়া সংগঠক লেফটেনেণ্ট কৰ্ণেল এম এ হামিদৰ সৈতে বিবাহপাশত আবদ্ধ হয়। তেওঁলোকৰ পুত্ৰ কাইজাৰ হামিদ মহম্মদ স্প’ৰ্টিং ক্লাবৰ প্ৰাক্তন ফুটবল খেলুৱৈ আৰু আশী আৰু নব্বৈৰ দশকৰ সময়ছোৱাত বাংলাদেশৰ ৰাষ্ট্ৰীয় ফুটবল দলৰ অধিনায়ক। তেওঁৰ আনজন পুত্ৰ সোহেল হামিদ ৰাষ্ট্ৰীয় স্কোয়াছ চেম্পিয়ন আছিল।তেওঁৰ কন্যাৰ নাম জেবিন হামিদ।

তথ্যসূত্ৰ

শ্ৰেণী:বাংলাদেশৰ ব্যক্তি
শ্ৰেণী:দবা খেলুৱৈ
মমতা বন্দ্যোপাধ্যায়

মমতা বন্দ্যোপাধ্যায় পশ্চিমবংগৰ অষ্টম মুখ্যমন্ত্ৰী আৰু সৰ্বভাৰতীয় তৃণমূল কংগ্ৰেছ দলৰ প্ৰতিষ্ঠাপক সভানেত্ৰী। তেওঁ পশ্চিমবংগৰ প্ৰথম মহিলা মুখ্যমন্ত্ৰী। ১৯৯৭ চনত তেওঁ ভাৰতীয় জাতীয় কংগ্ৰেছৰ পৰা ফালৰি কাটি সৰ্বভাৰতীয় তৃণমূল কংগ্ৰেছৰ স্থাপন কৰে। পশ্চিমবংগত তেওঁ দিদি (বাইদেউ) নামেৰে পৰিচিত। তেওঁক অগ্নিকন্যা বুলিও কোৱা হয়।

প্ৰাৰম্ভিক জীৱন

মমতা বন্দ্যোপাধ্যায়ে ১৯৫৫ চনৰ ৫ জানুৱাৰীত, ভাৰতীয় ৰাজ্য পশ্চিমবংগৰ কলিকতাৰ হাজৰা অঞ্চলৰ এক দৰিদ্ৰ মধ্যবিত্ত পৰিয়ালত জন্মগ্ৰহণ কৰে। দেউতাক প্ৰমীসৃলেশ্বৰ বন্দ্যোপাধ্যায় আছিল এজন স্বাধীনতা সংগ্ৰামী আৰু মাকৰ নাম আছিল গায়ত্ৰী দেৱী। কলকাতাৰ শিক্ষায়তন মহাবিদ্যালয়ৰ পৰা বি.এড. ডিগ্ৰি লোৱাৰ পিছত কলিকতা বিশ্ববিদ্যালয়ৰ পৰা এম.এ. ডিগ্ৰী আৰু কলিকতাৰ যোগেশ চন্দ্ৰ চৌধুৰী কলেজ অফ ল’ ৰ পৰা এল.এল.বি. ডিগ্ৰী অৰ্জন কৰে। মমতা বন্দ্যোপাধ্যায়ে শিক্ষা জীৱন সমাপ্ত কৰি কিছু সময়ৰ বাবে এখন প্ৰাথমিক বিদ্যালয়ত শিক্ষকতাও কৰিছিল। মমতা বন্দ্যোপাধ্যায় ছাত্ৰ জীৱনতেই ৰাজনীতিৰ সৈতে জড়িত হৈ পৰিছিল।

জাতীয় কংগ্ৰেছত ৰাজনৈতিক জীৱন

১৯৭০ দশকতেই কংগ্ৰেছ (আই) দলত যোগদানৰ জৰিয়তে মমতা বন্দোপাধ্যায়য়ে অতি কম বয়সতে ৰাজনৈতিক জীৱনৰ পাতনি মেলিছিল। ১৯৭৬-১৯৮০ লৈকে মমতাই মহিলা কংগ্ৰেছৰ সাধাৰণ সম্পাদক ৰূপেও নিৰ্বাচিত হৈছিল আৰু ১৯৪৭ চনৰ লোকসভা নিৰ্বাচনত পশ্চিমবংগৰ যাদৱপুৰ লোকসভাৰ পৰা বৰ্ষীয়ান কমিউনিষ্ট নেতা সোমনাথ চেটাৰ্জীক পৰাজিত কৰি পোন প্ৰথম বাৰৰ বাবে সাংসদ হিচাপে নিৰ্বাচিত হৈছিল। ১৯৯১ চনৰ নৰসিংহ ৰাও মন্ত্ৰীসভাত মমতা বন্দোপাধ্যায় মানৱ সম্পদ উন্নয়ন, ক্ৰিয়া আৰু যুৱ কল্যাণ তথা শিশু বিকাশ দপ্তৰৰ ৰাজ্যিক মন্ত্ৰী হয়। ১৯৯৩ চনত মমতাৰ পদত্যাগ পত্ৰ গৃহীত হয়।

২০১৪ চনৰ লোকসভা নিৰ্বাচন

২০১৪ চনৰ ভাৰতৰ লোকসভা নিৰ্বাচনত মমতা বন্দোপাধ্যায়ৰ নেতৃত্বত তৃণমূল কংগ্ৰেছে এককভাৱে পশ্চিমবংগত ৩৪ খন লোকসভা আসন লাভ কৰিছিল।

২০১৬ চনৰ বিধানসভা নিৰ্বাচন

২০১৬ চনৰ পশ্চিমবংগৰ বিধানসভা নিৰ্বাচনত তৃণমূল কংগ্ৰেছে অকলেই ২১১ খন আসন (মুঠ ২৯৪ খন আসনৰ ভিতৰত) দখল কৰি চৰকাৰ গঠন কৰিছিল। তৃণমূল কংগ্ৰেছ প্ৰধান মমতা বন্দোপাধ্যায়য়ে পশ্চিমবংগৰ মুখ্যমন্ত্ৰী হিচাপে পুনৰ শপত গ্ৰহণ কৰে ।

জনপ্ৰিয় সংস্কৃতিত

মমতা বন্দোপাধ্যায়ৰ জীৱনীৰ আধাৰত নিৰ্মাণ কৰা হৈছে বাঘিনী শীৰ্ষক এখন ছবি। ছবিখনে মুক্তি লাভ কৰিছিল ২০১৯ চনৰ ৩ মে'ত।

তথ্য সংগ্ৰহ

বাহ্যিক সংযোগ

আনুষ্ঠানিক
Mamata Banerjee official All India Trinamool Congress Party profile
Parliamentary profile at India.gov.in

অন্যান্য
Profile at BBC News
Mamata Banerjee collected news and commentary at The Times of India
"Is Mamata Banerjee Heading for a Fall?", The New York Times India Ink blog on "global home" web page, April 15, 2012.

শ্ৰেণী:ভাৰতৰ ব্যক্তি
শ্ৰেণী:পশ্চিমবঙ্গৰ ব্যক্তি
শ্ৰেণী:ভাৰতীয় ৰাজনীতিবিদ
শ্ৰেণী:ভাৰতৰ ৰাজ্যসমূহৰ মুখ্যমন্ত্ৰী
অমাতৰ মাত

অমাতৰ মাত হৈছে এটা অসমীয়া জতুৱা ঠাঁচ। অভিধানমতে ইয়াৰ অৰ্থ হৈছে “নতুনকৈ কথা ক'বলৈ শিকা শিশুৰ ভালকৈ নুফুটা কথা বা মাত।” জতুৱা ঠাঁচ হিচাপে ইয়াৰ অৰ্থ হৈছে “যাৰ মাত বেগতে শুনিবলৈ পোৱা নাযায় তেনে জনৰ মাত, অতি শুৱলা মাত।”

উদ্ধৃতিসমূহ

চৰাই হালধীয়া পাখিও ধুনীয়া,মাতিলি অমাতৰ মাত বিনন্দীয়া,মাতিলি অমাতৰ মাত। - কমলানন্দ ভট্টাচাৰ্য
ৰৈ ৰৈ কেতেকী বিনাই ঐ অমাতৰ মাত। - জ্যোতিপ্ৰসাদ আগৰৱালা
ঠুনুকঠানাককৈ অমিয়া বৰষা,অমাতৰ মাত যেন কোৱা যিটো ভাষা; অসমীয়া ভাষা মোৰ বৰ মৰমৰ,জ্বলন্ত সাধনা মোৰ কত জনমৰ। - মহানন্দ মজিন্দাৰ বৰুৱা
ফাগুনে মায়া জানেৰাতি হ'লে শুকান ডালে-ডালেজোন জ্বলি উঠে৷হিয়া ভাঙি অমাতৰ মাত মাতেকৰুণ কেতেকীয়ে৷ -হীৰেন ভট্টাচাৰ্য
সুৰত-প্ৰসঙ্গী সৌ কপোত-মিথুন,ৰঙেৰে আধাৰ বাটিঅমাতৰ মাত মাতিদেখাইছে প্ৰণয়ৰ চানেকি চিকুণ; - ৰঘুনাথ চৌধুৰী

উৎস

শ্ৰেণী:জতুৱা ঠাঁচ
ৰাৱয়া আতেয়া

ৰাৱয়া আতেয়া (; ১৯ এপ্ৰিল ১৯২৬ – ৯ মে' ১৯৯৭) এগৰাকী ইজিপ্তৰ মহিলা যি ১৯৫৭ চনত আৰব বিশ্বৰ প্ৰথম মহিলা সংসদ সদস্য হিচাপে পৰিগণিত হয়।

সামৰিক সেৱা

১৯৫৬ চনত আতেয়া লিবাৰেচন আৰ্মীত বিষয়া হিচাপে কমিচন পোৱা প্ৰথমগৰাকী মহিলা হিচাপে পৰিগণিত হয়। ছুৱেজ যুদ্ধত তেওঁ সক্ৰিয় ভূমিকা পালন কৰিছিল, য’ত ইজিপ্তক যুক্তৰাজ্য, ফ্ৰান্স আৰু ইজৰাইলে আক্ৰমণ কৰিছিল। যুদ্ধৰ মাজতে তেওঁ ৪,০০০ মহিলাক প্ৰাথমিক চিকিৎসা আৰু নাৰ্চিং প্ৰশিক্ষণত সহায় কৰিছিল।১৯৭৩ চনৰ অক্টোবৰ যুদ্ধৰ সময়ত তেওঁ ছ'চাইটি অৱ ফেমিলিজ অৱ মাৰটেয়াৰছ এণ্ড ছলজাৰছৰ অধ্যক্ষতা কৰে, যাৰ ফলত তেওঁ "শ্বহীদ যুঁজাৰুসকলৰ মাতৃ" বুলি নাম লাভ কৰে। ইজিপ্ত ৰাষ্ট্ৰৰ পৰা তেওঁ কেইবাটাও সামৰিক বঁটা লাভ কৰে৷ তাৰে ভিতৰত তৃতীয় সেনাৰ বেজ, ৬ অক্টোবৰৰ পদক আৰু সশস্ত্ৰ বাহিনীৰ পদক উল্লেখনীয়। তৎসত্ত্বেও আতেয়াই নিজৰ সমষ্টিত ১,১০,৮০৭ টা ভোট লাভ কৰে। এনে ধৰ্মীয় যুক্তিৰ উপৰিও তেওঁ নিজৰ সামৰিক অভিজ্ঞতাক ৰাজনৈতিক সম্পদ হিচাপে ব্যৱহাৰ কৰিছিল।

তথ্যসূত্ৰ

শ্ৰেণী:ইজিপ্তৰ নাৰী অধিকাৰ কৰ্মী
লেডী হাইদাৰী ক্লাৱ

]] ১৯৫২ চনত ক্লাবত ভাষণ দি থকা
লেডী হাইদাৰী ক্লাৱ আছিল ভাৰতৰ পূৰ্বৰ হায়দৰাবাদ ৰাজ্যৰ মহিলাসকলৰ বাবে একচেটিয়া এক অভিজাত ক্লাৱ। বচিৰবাগৰ ওচৰৰ বৰ্তমানৰ পুৰণি গান্ধী চিকিৎসা মহাবিদ্যালয়ত ই অৱস্থিত আছিল।

ইতিহাস

১৯২৯ চনত লেডী আমিনা হাইদাৰীয়ে এই ক্লাবটো আৰম্ভ কৰিছিল যাতে মহিলাসকলে টেনিছ খেলিব পাৰে আৰু সামাজিকভাৱে মিলি-জুলি থাকিব পাৰে। ১৯৩৮–৪২ চনৰ নিজামৰ কাৰ্যবাহী পৰিষদৰ সভাপতি ছাৰ আকবৰ হাইদাৰীৰ পত্নী লেডী আমিনা হাইদাৰীৰ স্মৃতিত এই ক্লাবটোৰ নামকৰণ কৰা হৈছে। ইয়াক ভাৰতীয় আৰু ব্ৰিটিছ উভয় মহিলা আৰু ১৯০১ চনত প্ৰতিষ্ঠা হোৱা দ্য হায়দৰাবাদ লেডিজ এছ'চিয়েচন ক্লাবে ব্যৱহাৰ কৰিছিল। কলেজে অনুভৱ কৰিছিল যে ক্লাবে ব্যৱহাৰ কৰা ঠাইখিনি অতি আড়ম্বৰপূৰ্ণ আৰু ক্লাবে কলেজখনক সেই ঠাই ব্যৱহাৰ কৰিবলৈ দিবলৈ বাধ্য হৈছিল। ২০১১ চনত ক্লাবটোৰ ১২০ জন সদস্য আছিল যদিও ইয়াৰ অট্টালিকাসমূহ সংস্কাৰৰ প্ৰয়োজন হৈছিল।

তথ্যসূত্ৰ

শ্ৰেণী:অনুষ্ঠান প্ৰতিষ্ঠান
মাধৱ তীৰ্থ

মাধৱ তীৰ্থ আছিল এজন হিন্দু দাৰ্শনিক, পণ্ডিত আৰু ১৩৩৩ চনৰ পৰা ১৩৫০ চনলৈকে নৰহৰি তীৰ্থৰ পিছত মধ্বাচাৰ্য পীঠৰ তৃতীয় পুৰোহিত।

কৰ্ম

এছ কে আৰু গুৰুচৰ্যৰ মতে, তেওঁ পৰশৰ মাধৱ-বিজয় নামেৰে পৰশৰ স্মৃতিৰ টীকা লিখিছিল।
ঋগ্বেদ, যজুৰ্বেদ আৰু সামবেদ আদি বিষয়তো তেওঁ টীকা কৰিছিল। তেওঁৰ শিষ্য শ্ৰী মাধুহৰী তীৰ্থই এটা মঠ প্ৰতিষ্ঠা কৰিছিল যিটো মুলবাগালৰ ওচৰত "মজ্জিগেনহল্লী মঠ" নামেৰে বিদ্যমান।

তথ্যসূত্ৰ

শ্ৰেণী:ভাৰতীয় দাৰ্শনিক
দশৰথ

দশৰথ হৈছে ৰামায়ণ আৰু বিষ্ণু পুৰাণত বৰ্ণিত কোশল দেশৰ ৰজা আৰু ৰামৰ পিতৃ। তেওঁৰ ৰাজধানীৰ নাম অযোধ্যা। তেওঁ আছিল ৰজা অজ আৰু ৰাণী ইন্দুমতীৰ পুত্ৰ। তেওঁৰ তিনিগৰাকী ভাৰ্যা আছিল। তেওঁলোক হৈছে কৌশল্যা, কৈকেয়ী আৰু সুমিত্ৰা। তেওঁলোকৰ গৰ্ভত দশৰথৰ ঔৰষত ৰাম, ভৰত, লক্ষ্মণ আৰু শত্ৰুঘ্নৰ জন্ম হয়।

প্ৰাৰম্ভিক জীৱন

ৰজা দশৰথ দ্ৰোণবসু ব্ৰাহ্মণৰ অৱতাৰ আছিল যি সত্য যুগত তেওঁৰ প্ৰথম জন্মত ভগৱান বিষ্ণুৰ পৰা বৰ লাভ কৰিছিল।

দশৰথ কোশলৰ ৰজা অজ আৰু বিদৰ্ভৰ ইন্দুমতীৰ পুত্ৰ আছিল। তেওঁৰ জন্মৰ নাম আছিল নেমি। কিন্তু তেওঁৰ ৰথ দহটা দিশত আগবাঢ়িব পাৰে, উৰিব পাৰে, লগতে পৃথিৱীলৈ নামি আহিব পাৰে, আৰু তেওঁ এই আটাইবোৰ দিশতে সহজে যুঁজিব পাৰে বাবেই তেওঁ দশৰথ নাম লাভ কৰে।

দেউতাকৰ মৃত্যুৰ পিছত দশৰথ কোশলৰ ৰজা হয়। তেওঁ এজন মহান যোদ্ধা আছিল যিয়ে নিজৰ দক্ষতাৰে সমগ্ৰ পৃথিৱী জয় কৰিছিল আৰু যুদ্ধত বহুতো অসুৰক পৰাজিত আৰু নিহত কৰিছিল।

দশৰথৰ তিনিগৰাকী ৰাণী আছিল। ইয়াৰ ভিতৰত মুখ্য মহিষী আছিল কৌশল্যা। সুমিত্ৰা আৰু কৈকেয়ী আছিল আন দুগৰাকী মহিষী। কৌশল্যা দক্ষিণ কোশল ৰাজ্যৰ, সুমিত্ৰা কাশীৰ আৰু কৈকেয়ী কৈকেয় ৰাজ্যৰ জীয়ৰী আছিল।

পুত্ৰকামেষ্ঠি যজ্ঞ সম্পাদন

দশৰথে বশিষ্ঠ মুনিৰ পৰামৰ্শ অনুসৰি অথৰ্ববেদৰ বিদগ্ধ ঋষি ঋষ্যশৃংগৰ সহায়ত মনোৰমা নদীৰ পাৰত পুত্ৰকামেষ্ঠী যজ্ঞ কৰিছিল। দশৰথ আৰু কৌশল্যৰ জীয়ৰী শান্তা আছিল যি ঋষ্যশৃংগৰ পত্নী।

যজ্ঞৰ সমাপনৰ দিশে আগবাঢ়োঁ‌তেই অগ্নি যজ্ঞকুণ্ডৰ পৰা ওলাই আহি দশৰথক ক্ষীৰৰ এটা পাত্ৰ দি তেওঁক তেওঁৰ ৰাণীসকলৰ মাজত বিতৰণ কৰিবলৈ পৰামৰ্শ দিয়ে।

কৌশল্যাই আধা ক্ষীৰ খোৱাৰ বিপৰীতে সুমিত্ৰাই ক্ষীৰৰ এক চতুৰ্থাংশ খায়। আনহাতে কৈকেয়ীয়ে কিছু ক্ষীৰ খাই পাত্ৰটো পুনৰ সুমিত্ৰালৈ আগবঢ়াই দিয়ে আৰু তেওঁ দ্বিতীয়বাৰৰ বাবে ক্ষীৰ গ্ৰহণ কৰে।

ক্ষীৰ খোৱাৰ পিছত তিনিওগৰাকীয়ে গৰ্ভধাৰণ কৰে। যিহেতু কৌশল্যই আটাইতকৈ ডাঙৰ অংশটো খাইছিল, তেওঁ জ্যেষ্ঠ পুত্ৰ ৰামৰ জন্ম দিয়ে। কৈকেয়ীয়ে ভৰতৰ জন্ম দিয়ে। দুবাৰকৈ ক্ষীৰ খোৱাৰ বাবে সুমিত্ৰাই দুই পুত্ৰ লক্ষ্মণ আৰু শত্ৰুঘ্নৰ জন্ম দিয়ে। সুমিত্ৰাই কৌশল্যাৰ পৰা লোৱা অংশটোৰ ফলস্বৰূপে ৰামৰ ঘনিষ্ঠ লক্ষ্মণৰ জন্ম হয় আৰু সুমিত্ৰাই কৈকেয়ীৰ পৰা লোৱা অংশটোৰ ফলস্বৰূপে ভৰতৰ ঘনিষ্ঠ শত্ৰুঘ্নৰ জন্ম হয়।

কৈকেয়ীৰ বৰ

ৰাণী কৈকেয়ীৰ মন্থৰা নামৰ এগৰাকী দাসীয়ে তেওঁক মন্ত্ৰণা দিয়ে যে মহাৰাজ দশৰথৰ সিংহাসন তেওঁৰ পুত্ৰ ভৰতৰহে প্ৰাপ্য। ইয়াৰোপৰি তেওঁৰ জ্যেষ্ঠ পুত্ৰ ৰাজকুমাৰ ৰামক ৰাজ্যৰ পৰা নিৰ্বাসিত কৰিব লাগে। মন্থৰাই তেওঁক দশৰথে দিয়া পূৰ্বৰ প্ৰতিশ্ৰুতিৰ কথাও মনত পেলাই দিয়ে যে যেতিয়া তেওঁ অসুৰসকলৰ বিৰুদ্ধে হোৱা মহাযুদ্ধত তেওঁক ৰক্ষা কৰিছিল তেতিয়া দশৰথে তেওঁক দুটা বৰদান দিয়াৰ প্ৰতিশ্ৰুতি দিছিল। ভৰতক ৰজা পাতিবৰ বাবে এই বৰকেইটা ব্যৱহাৰ কৰিব লাগে।

এই মন্ত্ৰণা অনুসাৰেই দশৰথক কৈকেয়ীয়ে তেওঁ লাভ কৰিবলৈ বাকী থকা দুটা বৰদানৰ বিষয়ে মনত পেলাই দিয়ে। কৈকেয়ীয়ে সেই সময়ৰ কথা সোঁ‌ৱৰাই দিয়ে যেতিয়া তেওঁ ইন্দ্ৰ আৰু দশৰথ দুয়োৰে শত্ৰু সম্বাসুৰৰ বিৰুদ্ধে এক মহাকাশীয় যুদ্ধৰ সময়ত দশৰথক ৰক্ষা কৰিছিল। দুয়োৰে মাজত হোৱা এক ভয়ংকৰ যুদ্ধৰ সময়ত দশৰথৰ ৰথৰ চকা ভাঙি যায় আৰু সম্বাসুৰৰ তীৰে ৰজাৰ বস্ত্ৰ বিন্ধি বুকুত সোমাই পৰে। দশৰথৰ ৰথী হিচাপে লগত থকা কৈকেয়ীয়ে লগে লগে ভঙা চকাটো মেৰামতি কৰে আৰু তাৰ পিছত ৰথখন যুদ্ধক্ষেত্ৰৰ পৰা আঁতৰাই আনে। তেওঁ আঘাতপ্ৰাপ্ত ৰজাক সুস্থ কৰি তোলে। কৈকেয়ীৰ সাহস আৰু সময়োপযোগী সেৱাৰ বাবে দশৰথে তেওঁক দুটা বৰদান দিবলৈ ইচ্ছা কৰে। কিন্তু কৈকেয়ীয়ে সেয়া সময়ত বিচাৰিব বুলি জনায়। সেই অনুসাৰে কৈকেয়ীয়ে ভৰতক ৰাজমুকুট পিন্ধাবলৈ আৰু ৰামক চৈধ্য বছৰৰ বাবে বনবাসলৈ প্ৰেৰণ কৰিবলৈ দশৰথৰ ওচৰত দাবী জনায়। এই কথা শুনি দশৰথ মূৰ্ছা যায়।

তথ্য সংগ্ৰহ

শ্ৰেণী:ৰামায়ণৰ চৰিত্ৰ
আদম

শ্ৰেণী:ইছলাম ধৰ্ম

আদম আব্ৰাহামিক ধৰ্মত আদমক প্ৰথম মানৱ হিচাপে বিশ্বাস কৰা দেখা যায়। কোৰআনত বৰ্ণিত ইছলাম ধৰ্মৰ মতে আদম(আঃ) প্ৰথম মানুহ, প্ৰথম পয়গম্বৰ বা নবী। তেওঁৰ বুকুৰ এটা হাঁড়ৰ পৰা তেওঁৰ স্ত্ৰী হওআক "মানৱজাতিৰ মা" হিচাপে সৃষ্টি কৰা হৈছে বুলি ইছলাম ধৰ্মাৱলম্বী সকলে বিশ্বাস কৰে।

সৃষ্টি

উপাধি

লগতে চাওক

তথ্যসূত্ৰ
মণ্ডপ ঋষি

মণ্ডপ ঋষি (সংস্কৃত: मण्डप ऋषि) কলিযুগৰ আৰম্ভণিতে ভাৰতীয় উপমহাদেশৰ বৈদিক পৰম্পৰাৰ এজন ঋষি আছিল। তেওঁ আছিল ভগৱান শিৱৰ এজন উল্লেখযোগ্য ভক্ত। কিম্বদন্তি অনুসৰি কলিযুগত মণ্ডপেই আছিল প্ৰথম ভক্ত, যিয়ে পাৰ্থিৱ শিৱলিংগ পূজা আৰম্ভ কৰিছিল। তেওঁক কলিযুগত জনপ্ৰিয় পৰম্পৰা পাৰ্থিৱ শিৱলিংগ পূজাৰ প্ৰতিষ্ঠাপক বুলি গণ্য কৰা হয়।
তেওঁ কুষ্মাণ্ড ঋষিৰ পুত্ৰ।

তথ্যসূত্ৰ

শ্ৰেণী:ঋষি
প্ৰীতি পাটকাৰ

প্ৰীতি পাটকাৰ এগৰাকী ভাৰতীয় সমাজকৰ্মী তথা মানৱ অধিকাৰ কৰ্মী। তেওঁ ভাৰতৰ মুম্বাইৰ ৰেড লাইট জিলাৰ ভিতৰৰ সমস্যাসমূহ সমাধানৰ ক্ষেত্ৰত ট্ৰেইলব্লেজাৰ হিচাপে কাম কৰা সংস্থা প্ৰেৰণাৰ সহ-প্ৰতিষ্ঠাপক আৰু পৰিচালকৰ পদত অধিষ্ঠিত। প্ৰীতি পাটকাৰৰ প্ৰচেষ্টাত প্ৰাথমিকভাৱে বাণিজ্যিক যৌন শোষণ আৰু সৰবৰাহৰ বলি হোৱাৰ বিপদাশংকা থকা শিশুসকলৰ সুৰক্ষাৰ ওপৰত গুৰুত্ব দিয়া হয়।

ব্যক্তিগত জীৱন

প্ৰীতি পাটকাৰৰ জন্ম হৈছিল মুম্বাইত। তেওঁৰ দেউতাক চৰকাৰী চাকৰিয়াল আৰু মাকে ডে-কেয়াৰ কাৰ্যসূচী চলাইছিল। তেওঁ মুম্বাইৰ দ্য টাটা ইনষ্টিটিউট অৱ ছ’চিয়েল চাইন্সেছৰ পৰা স্বৰ্ণ পদক বিজয়ী হিচাপে তেওঁ সামাজিক কামত স্নাতকোত্তৰ ডিগ্ৰী লাভ কৰে। তেওঁ সমাজকৰ্মী প্ৰবীণ পাটকাৰৰ সৈতে বিবাহপাশত আৱদ্ধ হয়।

সক্ৰিয়তা

প্ৰীতি পাটকাৰে ৩০ বছৰতকৈও অধিক সময় ধৰি মানৱ সৰবৰাহ আৰু ব্যৱসায়িক যৌন শোষণৰ বলি হোৱা শিশু আৰু মহিলাসকলৰ সুৰক্ষা আৰু উদ্ধাৰৰ বাবে কাম কৰি আহিছে। ১৯৮৬ চনত তেওঁ কামতিপুৰা ৰেড লাইট এৰিয়ালৈ মাষ্টাৰছ ইন ছ’চিয়েল ৱৰ্কৰ বাবে গৱেষণামূলক ভ্ৰমণৰ পিছত প্ৰেৰণা লাভ কৰে – য’ত তেওঁ একেটা ৰাস্তাতে তিনিটা প্ৰজন্মৰ মহিলাক গ্ৰাহক বিচৰা দেখা পাইছিল।

মানৱ সৰবৰাহ আৰু বাণিজ্যিক যৌন শোষণৰ বলি হোৱা শিশু আৰু মহিলাসকলৰ সুৰক্ষা আৰু মৰ্যাদাৰ বাবে কেইবাটাও পথভংগকাৰী সামাজিক হস্তক্ষেপৰ সৈতে তেওঁ স্বীকৃতি লাভ কৰিছে।

শিশুৰ যৌন শোষণ আৰু সৰবৰাহৰ বলি হোৱা শিশু আৰু মহিলাৰ অধিকাৰ আৰু মৰ্যাদা ৰক্ষাৰ বাবে ভাৰতত সৰ্বাধিক সংখ্যক আইনী হস্তক্ষেপ আৰু ৰিট আৱে‍দনৰ কৃতিত্ব পাটকাৰৰ হাতত আছে।

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
জোজেফিন নামবুজে

জোজেফিন নামবুজে (জন্ম ১৯৩০) এগৰাকী উগাণ্ডাৰ চিকিৎসক, জনস্বাস্থ্য বিশেষজ্ঞ, শৈক্ষিক আৰু চিকিৎসা গৱেষক। মাকেৰেৰে ইউনিভাৰ্চিটি স্কুল অৱ পাব্লিক হেল্থৰ জনস্বাস্থ্যৰ এমেৰিটাছ অধ্যাপিকা। ১৯৫৯ চনৰ আশে-পাশে চিকিৎসক হিচাপে যোগ্যতা অৰ্জন কৰা প্ৰথমগৰাকী পূব আফ্ৰিকান মহিলা।

জন্ম আৰু শিক্ষা

কাম্পালাৰ উপকণ্ঠ অঞ্চল নছাম্বিয়াত স্কুলৰ শিক্ষক জোচেফ লুলে আৰু গৃহিণী মাৰিয়া মাগডেলেনা লুলেৰ ঘৰত জন্মগ্ৰহণ কৰিছিল নামবুজেই। তেৰটা সন্তানৰ পৰিয়ালত তেওঁ প্ৰথম সন্তান আছিল। ছেইণ্ট জোচেফ প্ৰাথমিক বিদ্যালয় নছাম্বিয়া, আৰু মাউণ্ট চেণ্ট মেৰী কলেজ নামগুংগাত পঢ়িছিল। নামগুংগাত থাকোঁতে তেওঁ বিজ্ঞান বিষয়ত অধ্যয়ন কৰিছিল। সেই সময়ত বিদ্যালয়খনত কোনো পৰীক্ষাগাৰ নথকাৰ বাবে তেওঁ নামগুংগাৰ পশ্চিমে ২৫.৫ কিলোমিটাৰ (১৬ মাইল) দূৰৈৰ কেৱল ল’ৰাৰ আৱাসিক হাইস্কুল নামিলিয়াংগো কলেজত বিজ্ঞানৰ শ্ৰেণী অধ্যয়ন কৰিছিল।[1]

১৯৫০ চনৰ মাজভাগত মাকেৰেৰে ইউনিভাৰ্চিটি স্কুল অৱ মেডিচিনত মানৱ চিকিৎসা বিজ্ঞান অধ্যয়নৰ বাবে ভৰ্তি হয়, স্কুলখনৰ ইতিহাসৰ প্ৰথমগৰাকী মহিলা শিক্ষাৰ্থী। মাকেৰেৰেৰ পৰা স্নাতক ডিগ্ৰী লাভ কৰাৰ পিছত তেওঁ যুক্তৰাজ্য আৰু আমেৰিকাত স্নাতকোত্তৰ অধ্যয়ন কৰে আৰু ১৯৬২ চনত উগাণ্ডালৈ উভতি যায়।

কৰ্ম

১৯৬২ চনত মাকেৰেৰে বিশ্ববিদ্যালয়ত জনস্বাস্থ্য আৰু মাতৃ আৰু শিশু স্বাস্থ্যৰ প্ৰবক্তা হিচাপে কামত যোগদান কৰে। মাকেৰেৰে ইউনিভাৰ্চিটি স্কুল অৱ পাব্লিক হেল্থৰ পাঠদানৰ সুবিধা কাছাংগটি হেল্থ চেণ্টাৰৰ তত্বাৱধানৰ দায়িত্ব তেওঁক দিয়া হৈছিল। পিছলৈ তেওঁ সেই ক্ষেত্ৰসমূহৰ জ্যেষ্ঠ প্ৰবক্তা, সহযোগী অধ্যাপিকা আৰু সম্পূৰ্ণ অধ্যাপিকা হিচাপে নিযুক্তি লাভ কৰে। বটছৱানাত বিশ্ব স্বাস্থ্য সংস্থাৰ প্ৰতিনিধি হিচাপে আৰু কংগোৰ ব্ৰাজাভিলত থকা ডব্লিউ এইচ অ'ৰ আঞ্চলিক কাৰ্যালয়ত স্বাস্থ্য সেৱা উন্নয়নৰ বাবে সহায়ৰ সঞ্চালিকা হিচাপেও কাম কৰি আহিছে।

তথ্য সূত্ৰ

শ্ৰেণী:আফ্ৰিকাৰ ব্যক্তি
শ্ৰেণী:প্ৰথম মহিলা চিকিৎসক
শ্ৰেণী:চিকিৎসাবিদ
তছনীম জেহৰা হুছেইন

তছনীম জেহৰা হুছেইন এজন পাকিস্তানী তাত্ত্বিক পদাৰ্থবিজ্ঞানী। পদাৰ্থ বিজ্ঞানত ডক্টৰেট ডিগ্ৰী লাভ কৰা কেইজনমান পাকিস্তানী মহিলাৰ ভিতৰত তেওঁ অন্যতম আৰু প্ৰথম পাকিস্তানী মহিলা ষ্ট্ৰিং তত্ত্ববিদ। এগৰাকী প্ৰখ্যাত বিজ্ঞানী হিচাপে তেওঁ পাকিস্তানৰ বিজ্ঞান আৰু প্ৰযুক্তিৰ প্ৰসাৰৰ বাবে অসংখ্য বিদ্যালয় আৰু মহাবিদ্যালয়ত অতিথি বক্তা হিচাপে ভাষণ দিছে।

জাৰ্মানীৰ লিণ্ডাউত অনুষ্ঠিত হোৱা নোবেল বঁটা বিজয়ী বৈঠকত হুছেইনে পাকিস্তানক প্ৰতিনিধিত্ব কৰিছিল আৰু পেৰিছত অনুষ্ঠিত হোৱা বিশ্ব পদাৰ্থ বিজ্ঞান বৰ্ষৰ (WYP) আৰম্ভণি সন্মিলনত পাকিস্তানী দলৰ নেতৃত্ব দিছিল। ২০১৩ চনত কেম্ব্ৰিজ বিজ্ঞান উৎসৱে হুছেইনক বিখ্যাত বিজ্ঞানীসকলৰ এটা পেনেলৰ মডাৰেটৰ হিচাপে আমন্ত্ৰণ জনায়। কিৰ্কাছ ৰিভিউজে উপন্যাসখনৰ বিষয়ে কয়, "এইখন পদাৰ্থ বিজ্ঞানৰ এক কাল্পনিক পদ্ধতি যিয়ে তত্ত্বৰ সাৰমৰ্ম আৰু ইয়াৰ অনুশীলন কৰাসকলৰ আৱেগ দুয়োটাকে ধৰি ৰাখে।"

প্ৰাৰম্ভিক জীৱন

হুছেইনে প্ৰাথমিক শিক্ষা লাভ কৰিছিল লাহোৰত। এঘাৰ বছৰ বয়সত তেওঁ নিয়মীয়া স্কুল এৰি ঘৰতে পঢ়া-শুনা কৰে। হুছেইনে ১৩ বছৰ বয়সত অ’ লেভেল (ব্যক্তিগতভাৱে, ব্ৰিটিছ কাউন্সিলৰ জৰিয়তে) আৰু ১৫ বছৰ বয়সত এ লেভেল লৈছিল। এই বছৰবোৰত হুছেইনে বহু পৰিমাণে লিখিছিল। ১৯৮৮ চনত আমেৰিকাৰ কেলিফৰ্ণিয়াত অৱস্থিত চিলড্ৰেন এছ পিচমেকাৰছ ফাউণ্ডেশ্যনৰ উদ্যোগত আয়োজিত আন্তঃৰাষ্ট্ৰীয় ৰচনা প্ৰতিযোগিতাত জয়ী হয়। হুছেইনে ২০০৩ চনত ষ্টকহ’ম বিশ্ববিদ্যালয়ৰপৰা তাত্ত্বিক পদাৰ্থ বিজ্ঞানত পি এইচ ডি লাভ কৰে, য’ত তেওঁৰ থিছিছ উপদেষ্টা আছিল আনছাৰ ফায়াজুদ্দিন। ছয়কুৰি বছৰ বয়সত তেওঁ তাত্ত্বিক পদাৰ্থ বিজ্ঞানত পি এইচ ডি সম্পূৰ্ণ কৰি প্ৰথমগৰাকী পাকিস্তানী মহিলা ষ্ট্ৰিং তত্ত্ববিদ হিচাপে পৰিগণিত হয়। ইয়াৰ পিছত দুবছৰীয়া পোষ্ট ডক্টৰেট গৱেষণাৰ পদত হাৰ্ভাৰ্ড বিশ্ববিদ্যালয়লৈ যায়।

পদাৰ্থ বিজ্ঞানৰ সহকাৰী অধ্যাপিকা হৈ পৰে। হুছেইনৰ শৈক্ষিক গৱেষণাই এঘাৰ-মাত্ৰিক অতিমাধ্যাকৰ্ষণ শক্তি ব্যৱহাৰ কৰি এম-ব্ৰেনসমূহে অতি প্ৰতিসম চক্ৰৰ চাৰিওফালে মেৰিয়াই লোৱাৰ সময়ত উদ্ভৱ হোৱা ফ্লাক্স পটভূমিৰ শ্ৰেণীবিভাজনৰ ওপৰত গুৰুত্ব আৰোপ কৰে।

তছনীম এগৰাকী লেখিকাও, তেওঁৰ উপন্যাস "অনলি দ্য লংগেষ্ট থ্ৰেদ"(Only the Longest Threads) ৰ বাবেই বেছিকৈ পৰিচিত। 3quarksdaily.com ৰ বাবেও স্তম্ভ লিখিছে আৰু CERN ত লিখাৰ ক্লাছ শিকায়।

পাকিস্তানত বিজ্ঞানৰ প্ৰসাৰতা

হুছেইন পাকিস্তানত বিজ্ঞানৰ এজন কণ্ঠ আৰু প্ৰবল সমৰ্থক হৈ পৰিছে। শিক্ষাৰ প্ৰতি গভীৰ আগ্ৰহী আৰু নিজৰ দেশত বিজ্ঞানক জনপ্ৰিয় কৰাৰ বাবে তেওঁ বিশ্ব পদাৰ্থ বিজ্ঞানৰ (WYP) পাকিস্তানৰ ল'গ' ডিজাইন কৰিছিল আৰু আমেৰিকাৰ আৰ্গন নেচনেল লেবৰেটৰীৰ নেতৃত্বত WYP পদাৰ্থ বিজ্ঞান গল্প প্ৰকল্পত সক্ৰিয়ভাৱে অংশগ্ৰহণ কৰিছিল। হুছেইনে লাহোৰ ইউনিভাৰ্চিটি অৱ মেনেজমেণ্ট ছায়েন্সক এখন স্কুল অৱ চাইন্স এণ্ড ইঞ্জিনিয়াৰিং স্থাপন কৰাত সহায় কৰিছিল যাতে ছাত্ৰ-ছাত্ৰীসকলে পাকিস্তানত থাকি বিজ্ঞান অধ্যয়ন কৰিব পাৰে।

হুছেইনে হাইস্কুলীয়া ছাত্ৰ-ছাত্ৰীসকলৰ বাবে মৌলিক তাত্ত্বিক পদাৰ্থ বিজ্ঞানক সুলভ কৰি তোলাৰ উদ্ভাৱনী প্ৰচেষ্টাৰ নেতৃত্ব দিছে, বিভিন্ন হাইস্কুল আৰু কলেজীয়া ছাত্ৰ-ছাত্ৰীক দেখুওৱা এনিমেটেড উপস্থাপনৰ শৃংখলা প্ৰস্তুত কৰিছে। হুছেইনে তেওঁৰ আলমা মেটাৰ কিনাইৰ্ড কলেজত গণিত আৰু পদাৰ্থ বিজ্ঞান দুয়োটা বিষয়তে অধ্যাপনা কৰিছে। তেওঁ আন্তঃৰাষ্ট্ৰীয় পদাৰ্থ বিজ্ঞান অলিম্পিয়াডৰ বাবে পাকিস্তান পদাৰ্থ বিজ্ঞান দলটোক প্ৰশিক্ষণ দিয়াতো সহায় কৰিছিল। হুছেইন মূলতঃ অভাৱগ্ৰস্ত শিশুসকলক শিক্ষা প্ৰদান কৰা অলাভজনক শিক্ষামূলক সংস্থা আলিফ লাইলা বুক বাছ ছ’চাইটিৰ ট্ৰাষ্টী আৰু পৰিচালনা সমিতিৰ সদস্য।

তথ্যৰ উৎস

বাহ্যিক সংযোগ

শ্ৰেণী:বিজ্ঞানী
শ্ৰেণী:পাকিস্তানৰ ব্যক্তি
শ্ৰেণী:লেখিকা
কাম্পা বৰগয়াৰী

কাম্পা বৰগয়াৰী বড়োলেণ্ড ক্ষেত্ৰীয় পৰিষদৰ প্ৰাপ্তন উপ-মুখ্য কাৰ্যবাহী সদস্য।

তেওঁ কোকৰাঝাৰ চৰকাৰী মহাবিদ্যালয়ৰ পৰা প্ৰাণীবিজ্ঞান বিষয়ত সন্মানসহ স্নাতক ডিগ্ৰী লাভ কৰিছিল।

বাহ্যিক সংযোগ

Political News - Vedanti
RHGA opposes recruitment of ASHA workers; demands HC order implementation SentinelAssam - 22 DECEMBER 2006

শ্ৰেণী:অসমৰ ৰাজনীতিক
শ্ৰেণী:বড়ো জনগোষ্ঠীৰ ব্যক্তি
শংকৰদেৱ শিশু নিকেতন, ভূৰাগাঁও

শংকৰদেৱ শিশু নিকেতন, ভূৰাগাঁও হৈছে মৰিগাঁও জিলাৰ ভূৰাগাঁৱত অৱস্থিত বিদ্যা ভাৰতীৰ সংবদ্ধ শিশু শিক্ষা সমিতি, অসমৰ দ্বাৰা পৰিচালিত অসমীয়া মাধ্যমৰ এক বক্তিগতখণ্ডৰ বিদ্যালয়।

ভৌগোলিক অবস্থান

ভূৰাগাঁৱৰ বৰদোবাটুপ শিৱ মন্দিৰৰ সমীপত বৰ্তমান নিকেতনখন অবস্থিত। ইয়াৰ চাৰিসীমা: উত্তৰে ভূৰাগাঁও কলেজ, পূবে ভূৰাগাঁও আৰক্ষী থানা, পশ্চিমে শিৱ মন্দিৰ, আৰু দক্ষিণে ভূৰাগাঁও পৰিপূৰক স্বাস্থ্য কেন্দ্ৰ। ই কেন্দ্ৰীয় স্থানত অৱস্থিত বাবে ভূৰাগাঁৱৰ বিভিন্ন প্ৰান্তৰ পৰা অতি সহজে যাতায়াতৰ সু-ব্যৱস্থা আছে।

ইতিহাস

ভাৰতীয় আদৰ্শৰ অনুকূলে শিক্ষা পদ্ধতিৰ পৰিবৰ্তন অনাৰ মানসেৰে গঠিত অখিল ভাৰতীয় শিক্ষা প্ৰতিষ্ঠান "বিদ্যা ভাৰতী" ৰ তত্ত্বাৱধানত অসমতো কেইগৰাকীমান শিক্ষানুৰাগীৰ জৰিয়তে "শিশু শিক্ষা সমিতি, অসম" নামেৰে এটা শৈক্ষিক সংস্থা গঠন হয়। এই সংস্থাৰ তত্ত্বাৱধানত ১৯৭৯ চনত মহাপুৰুষ শ্ৰীমন্ত শংকৰদেৱৰ তিৰোভাৱ তিথিৰ দিনা অসমৰ প্ৰথমখন শিশু কুঞ্জ প্ৰতিষ্ঠিত হয় গুৱাহাটীৰ অম্বিকাগিৰী নগৰত। এই বিদ্যালয়ৰ পিছতে শংকৰদেৱ শিশু নিকেতন, বিষ্ণুপথ প্ৰতিষ্ঠা হয় আৰু ক্ৰমে সমগ্ৰ অসমৰ বিভিন্ন অঞ্চলত এই বিদ্যালয়সমূহ প্ৰতিষ্ঠা হয়।

পৰবৰ্তীকালত, ২০০৪ চনৰ ৩১ জানুৱাৰীত স্থানীয় কেইজনমান সচেতন লোকৰ প্ৰচেষ্টাত নিকেতনখন প্ৰতিষ্ঠা কৰা হয়। প্ৰথম অৱস্থাত, ভূৰাগাওঁ হিন্দী স্কুলৰ সিপাৰৰ মুকলি ঠাইত অংকুৰ, মুকুল, আৰু প্ৰথম নামৰ তিনিটা শ্ৰেণীৰে আৰম্ভ হৈছিল। কিন্তু, দুৰ্ভাগ্যজনকভাৱে মূল স্থানটো অগ্নিকাণ্ডত নষ্ট হৈ যায়, যাৰ ফলত বিভিন্ন অসুবিধাৰ বাবে নিকেতনখন দুবাৰকৈ স্থানান্তৰিত কৰিবলগীয়া হয়। এনে প্ৰত্যাহ্বানৰ মাজতো অৱশেষত ভূৰাগাঁৱৰ বৰদোবাটুপৰ শিৱ মন্দিৰৰ সমীপত নিকেতনখন স্থায়ীভাৱে স্থাপন কৰা হয়।

বৰ্তমান

এই বিদ্যালয়খনে বিদ্যা ভাৰতী অখিল ভাৰতীয় শিক্ষা সংস্থাৰ সংবদ্ধ শিশু শিক্ষা সমিতি, অসমৰ পাঠ্যক্ৰম অনুসৰণ কৰে। ইয়াত ছেবাৰ পাঠ্যক্ৰম আৰু উচ্চতৰ মাধ্যমিক শ্ৰেণীৰ বাবে এএইচএছইচিৰ পাঠ্যক্ৰম অনুসৰণ কৰা হয়।

বৰ্তমান বিদ্যালয়খনত প্ৰায় ৫৬৫ জন ছাত্ৰ-ছাত্ৰী, ২২ জন শিক্ষক, আৰু ৫ জন কৰ্মচাৰী আছে। পাঠদান অসমীয়া মাধ্যমত কৰা হয়। অংকুৰ আৰু মুকুল (প্ৰাথমিক)ৰ পৰা আৰম্ভ কৰি দশম শ্ৰেণীলৈকে মুঠ ১২টা শ্ৰেণী আছে।

নিয়মীয়া বিষয়সমূহৰ উপৰিও অতিৰিক্ত কেইবাটাও বিষয়ত পাঠদান কৰা হয়। যেনে: নৈতিক শিক্ষা তথা বীৰৰ কাহিনী, ব্যক্তিগত পৰিষ্কাৰ-পৰিচ্ছন্নতা; শাৰীৰিক শিক্ষা আৰু যোগাসন; সংগীত; সংস্কৃত; আৰু বৈদিক গণিত।

আৰম্ভণিতেই, প্ৰাৰ্থনা কালাংশত ছাত্ৰ-ছাত্ৰীসকলে ধৰ্মীয় শ্লোক তথা দেশপ্ৰেমমূলক গীত গায়। হিন্দু উৎসৱৰ সময়তো বিদ্যালয়সমূহে ভাৰতীয় পৰম্পৰা অনুসৰণ কৰি কাৰ্যসূচী অনুষ্ঠিত কৰে। সকলো ধৰ্মৰ ছাত্ৰ-ছাত্ৰীয়ে ইয়াতে অধ্যয়ন কৰে।

আনুষ্ঠানিক পোছাক

ল’ৰাবোৰে সাধাৰণতে নেভি ব্লু শ্বৰ্ট নতুবা লং-পেণ্ট আৰু ক’লা জোতাৰ সৈতে বগা চাৰ্ট পিন্ধে। বৃহস্পতিবাৰ আৰু শনিবাৰে বগা চাৰ্টৰ সৈতে বগা শ্বৰ্ট বা লং পেণ্ট আৰু বগা জোতা পিন্ধে। ইউনিফৰ্মত বেজ, আইডি কাৰ্ড, ল’গ’ আৰু নাম থকা বেল্টও আছে।

ছোৱালীয়ে নেভি ব্লু স্কাৰ্ট, নেভি ছালৱাৰ কামিজ, আৰু ক’লা জোতাৰ সৈতে বগা দুপাট্টা পিন্ধে। বৃহস্পতিবাৰ আৰু দেওবাৰে বগা জোতা পিন্ধি বগা ছালৱাৰ কামিজ আৰু দুপাট্টালৈ সলনি হয়। তেওঁলোকৰ ইউনিফৰ্মত বেজ, আইডি কাৰ্ড, ল’গ’ আৰু নাম থকা বেল্টও আছে।

শীতকালত ল’ৰা-ছোৱালী উভয়ে ৰঙা চুৱেটাৰ পিন্ধিব পাৰে। ইউনিফৰ্মখন ব্যৱহাৰিকভাৱে ডিজাইন কৰা হৈছে, যাৰ ফলত ছাত্ৰ-ছাত্ৰীৰ মাজত সৰলতা আৰু অনুশাসনৰ প্ৰসাৰ ঘটে।

তথ্য সংগ্ৰহ

শ্ৰেণী:শংকৰদেৱ শিশু/বিদ্যা নিকেতন
শ্ৰেণী:মৰিগাঁও জিলা
শ্ৰেণী:অসমৰ বিদ্যালয়সমূহ
ৰাজশ্বাহী ৰেচম

বাংলাদেশৰ ৰাজশ্বাহীত উৎপাদিত ৰেচম বা চিল্ক উৎপাদক ৰাজশ্বাহী ৰেচম বুলি কোৱা হয়। নাৰীসমাজত ই বিখ্যাত, কাৰণ ই পৰিধানৰ বাবে এক উচ্চমানৰ কাপোৰ, বিশেষকৈ শাড়ী। ২০২১ চনত ইয়াক বাংলাদেশৰ উৎপাদন হিচাপে ভৌগোলিক ইংগিতৰ মৰ্যাদা দিয়া হয়।

ইতিহাস

প্ৰাপ্ত তথ্য অনুসৰি বাংলাদেশৰ ৰাজশ্বাহী অঞ্চলত ৰেচম উৎপাদনৰ আৰম্ভণি ত্ৰয়োদশ শতিকাৰপৰাই হৈছিল। তেতিয়া ইয়াক বংগ ৰেচম বা গংগা ৰেচম বুলি জনা গৈছিল। পাকিস্তান চৰকাৰে ১৯৫২ চনত ৰাজশ্বাহীত ৰেচম উৎপাদন আৰম্ভ কৰিছিল। ২০০২ চনৰ আগতে এই কাৰখানাটোৱে ৩০০ টন ৰেচম উৎপাদন কৰিছিল। ২০১১ চনত ইয়াৰ পৰিমাণ আছিল মাত্ৰ ৫০ টন। ২০১১ চনত বাংলাদেশৰ বিত্তমন্ত্ৰী আবুল মাল আব্দুল মুহিথে ৰাজশ্বাহী ৰেচম কাৰখানাটো পুনৰ মুকলি কৰাৰ বাবে আগ্ৰহ প্ৰকাশ কৰে যদিও ব্যক্তিগতকৰণ আয়োগে ইয়াক লোকচানৰ কাৰণ বুলি দোহাই দি নাকচ কৰে।

প্ৰকাৰ

ৰাজশ্বাহী ৰেচম ৰেচম পলুৰ লেটাৰপৰা তৈয়াৰী আন সকলো ধৰণৰ ৰেচমৰ দৰেই এবিধ সূতা। এই প্ৰক্ৰিয়াৰ ফলত হোৱা অতি পাতল আঁহবোৰ চেৰিচিন নামৰ বিশেষ প্ৰটিনেৰে আবৃত কৰা হয়। এই ৰেচমৰ প্ৰধানকৈ তিনিটা প্ৰজাতি আছে: মালবেৰী ৰেচম, এড়ি ৰেচম (এণ্ডি ৰেচম) আৰু টছৰ ৰেচম।

এই জাতবোৰৰ ভিতৰত টছৰ ৰেচম আটাইতকৈ উন্নত আৰু সেয়েহে ই আটাইতকৈ মূল্যৱান।

ৰাজশ্বাহী ৰেচমৰপৰা তৈয়াৰী শাড়ী সমগ্ৰ বাংলাদেশতে অতি জনপ্ৰিয়।

চিত্ৰ

ৰাজশ্বাহী ৰেচম সংক্ৰান্তীয় কেইখনমান বিশেষ চিত্ৰ:

তথ্যসূত্ৰ

শ্ৰেণী:বস্ত্ৰ
শ্ৰেণী:বাংলাদেশ
সোংখ

সৌংখ বা সততে সোংখ বুলি বানান কৰা (অসমীয়া উচ্চাৰণ চৌংখ বা চোংখ), ভাৰতৰ উত্তৰ প্ৰদেশৰ মথুৰা জিলাৰ এখন চহৰ আৰু নগৰ পঞ্চায়ত।

প্ৰত্নতত্ত্ব

১৯৬৯-৭০ চনত হাৰ্বাৰ্ট হাৰ্টেলৰ নেতৃত্বত প্ৰত্নতাত্ত্বিক খননৰ বাবে এই স্থান সুপৰিচিত। সোংখৰ পৰা উদ্ধাৰ হোৱা বহুতো শিল্পকৰ্ম মথুৰা সংগ্ৰহালয়ত দেখা যায়। সোংখ আৰু অন্যান্য স্থানত স্তৰীয় বিশ্লেষণে দেখুৱাইছে যে মথুৰাৰ অঞ্চল প্ৰায় অবিকশিত আছিল আৰু মথুৰা বেছিভাগেই মৌৰ্য যুগৰ আগতে এখন গাঁও আছিল।

মিত্ৰ বংশৰ মুদ্ৰা সোংখত পোৱা গৈছিল, যিবোৰ প্ৰায় ১৫০-৫০ খ্ৰীষ্টপূৰ্বৰ স্তৰৰ সৈতে মিল আছে, সেই সময়ত ভাৰত-গ্ৰীকসকলে এই অঞ্চলত শাসন কৰিছিল। আটাইতকৈ প্ৰাচীন মিত্ৰ মুদ্ৰাসমূহ গোমিত্ৰৰ (খ্ৰীষ্টপূৰ্ব ১৫০-৫০)।

Sonkh Matrika.jpg|সোংখ মাতৃকা মূৰ্তি
Kubera and Hariti - Bronze - Kushan Period - ACCN SOI-173 - Government Museum - Mathura 2013-02-24 6630.JPG|কুবেৰ আৰু হৰিতিৰ সোণখ ব্ৰঞ্জৰ প্ৰতিমূৰ্তি। কুশন যুগ
Naga Noble Man Coming Out of Crocodile Jaws - Circa 100 CE - Sonkh Mound - ACCN SOI-37 - Government Museum - Mathura 2013-02-23 5607.JPG|ঘঁৰিয়ালৰ মুখৰ পৰা ওলাই অহা নাগা সম্ভ্ৰান্ত মানুহ। আনুমানিক ১০০ খ্ৰীষ্টাব্দ
Fragment of Beam Showing Fish-tailed Elephant with Stalked Lotus in His Trunk - Circa 100 CE - Sonkh Mound - ACCN SOI-39 - Government Museum - Mathura 2013-02-23 5591.JPG|মাছৰ ফিছাযুক্ত হাতীৰ শূঁৰত ঠাৰিযুক্ত পদুম। আনুমানিক ১০০ খ্ৰীষ্টাব্দ

তথ্যসূত্ৰ

শ্ৰেণী:ভাৰতৰ অঞ্চলসমূহ